钦定古今图书集成/明伦汇编/氏族典/第125卷 > 陈迪
## 钦定古今图书集成/明伦汇编/氏族典/第125卷 > 陈迪

按《明外史陈迪传》：“迪字景道，宣城人。祖宥贤，国初从
征有功，世袭抚州守御百户，因家焉。迪倜傥有志操，
洪武中，辟府学训导。久之，以通经荐，除编修，迁侍讲，
出为山东左参政，多惠政。丁内艰，起复，除云南右布
政使。建文初，征为礼部尚书，寻加太于少保。李景隆
等数战败，迪陈大计，命督运军储。已，闻变，趋赴京师。”
燕王即帝位，召迪责问，抗声不屈。命与子凤山、丹山
等六人磔于市，妻管缢死。幼子珠生五月，乳母潜置
沟中，得免。八岁，为怨家所讦，戍抚宁，寻徙登州，为蓬
莱人。福王时，赠迪太保，谥《忠烈》。